Հարսնացուի դիակը

«Հարսնացուի դիակը» (անգլ.՝ Tim Burton's Corpse Bride, բառացի՝ Թիմ Բարթոնի «Հարսնացու-դիակ»), Թիմ Բարթոնի 2005 թվականին նկարահանված մուլտֆիլմը։ Առաջադրվել է Օսկարի «Լավագույն անիմացիոն լիամետրաժ ֆիլմ» անվանակարգում։ Բարթոնի առաջին ֆիլմերից մեկը, որ թողարկվել է Blu-Ray և HD DVD ֆորմատներով։


== Իրադարձություններ ==
Մուլտֆիլմի գործողությունները անցկացվում են վիկտորիանական ժամանակաշրջանի եվրոպական պրովինցիայում։ Պատանի Վիկտորին և Վիկտորիային, որոնք իրար երբևէ չեն հանդիպել, պատրաստվում են ամուսնացնել։ Վիկտորի ընտանիքը հարուստ ձկնավաճառներ Վան Դորտներն են, որոնք ցանկանում են շփվել արիստոկրատ (բայց աղքատացած) Էվերգլոտների տոհմին՝ Վիկտորիայի ծնողներին։
Հանդիպելով միմյանց՝ Վիկտորը և Վիկտորիան հասկանում են, որ ստեղծված են իրար համար։ Սակայն հարսանիքի փորձի ժամանակ Վիկտորը հուզվում է, շփոթում բառերը և փախչում քահանայից մոտակա անտառը, որպեսզի հանգստանա և միանգամից սովորի ամուսնական արարողության բառերը։ Վերջապես նրան հաջողվում է արտասանել արարողակարգի անհրաժեշտ բառերը և նույնիսկ հագցնել ամուսնական մատանին ձեռքի տակ հայտնված փայտի վրա։ Սակայն փայտը, պարզվում է, մահացած հարսնացուի մատն է, որն արթնանում է հանգուցյալ քնից և քաշում է նորահայտ փեսացուին մեռյալների թագավորություն...


== Սյուժե ==
Վիկտորը հայտնվում է մեռյալների աշխարհում։ Ինչքան էլ տարօրինակ թվա, այդ աշխարհը ֆիլմում ավելի պայծառ է, լուսավոր և կենսուրախ, քան կենդանիների աշխարհում։ Այնտեղ Վիկտորն իմանում է Հարսնացուի Դիակի՝ Էմիլիի՝ տեղական հերոսի պատմությունը, որը նրան բարում պատմում են տեղական ջազ նվագախմբի կմախքները։ Ինչ-որ ժամանակ այնտեղ մեկնած գեղեցիկ արիստոկրատը գերել է նրան և համոզել փախչել նրա հետ, սակայն հետո սպանել է և վերցրել ընտանեկան բոլոր հարստությունները։ Արթնանալով և հասկանալով, որ նա մահացած է, Էմիլին երդվել է, որ պետք է սպասի իրական սիրո։ Եվ ահա, հայտնվել է Վիկտորը՝ արտասանելով ամուսնական երդման բառերն ու իր մատին մատանի հագցնելով։ Վիկտորը, հասկանալով, որ դարձել է հանգուցյալի ամուսին, պարզապես սարսափում է։ Հուսալքված լինելով՝ նա հեռանում է և որոշ ժամանակ թափառում մեռյալների աշխարհում, մինչև որ նորից  հանդիպում է Էմիլիին, որը նրան ամուսնական նվեր է անում։ Այդ նվերը Վիկտորի հանգուցյալ շունն է՝ Սկրեբսը, որին նա պահում էր մանուկ տարիներին։ Վիկտորը որոշում է խորամանկել և, որպեսզի դուրս պրծնի, նա առաջարկում է Էմիլիին բարձրանալ կենդանի մարդկանց աշխարհ այն պայմանով, որ նա պետք է աղջկան ծանոթացնի իր ծնողների հետ։ Այդ հարցում «նորապսակներին» օգնում է ավագ Գութկնեխտը։
Հայտնվելով վերևում՝ Վիկտորը Էմիլիին թողնում է սպասելու իրեն անտառում, սակայն գնում է ոչ թե ծնողների մոտ, այլ իր հարսնացուի՝ Վիկտորիայի։ Նրա հարցերին ի պատասխան, թե որտեղ էր գտնվում, Վիկտորը պատմում է այն պատմությունը, թե ինչ էր իր հետ պատահել անտառում։ Որոշ ժամանակ այնց Էմիլին չդիմանալով հետևում է նրան և սիրահարներին միմյանց հետ հայտնաբերում։ Բարկացած՝ նա կրկին տանում է Վիկտորին մեռյալների աշխարհ։


== Սաունդթրեք ==
Ֆիլմի կոմպոզիտորը Դենի Էլֆմանն է, որին օգնել է նաև Ջոն Օգյուսթը։ Ստորև ներկայացվում է ֆիլմում ներկայացվող երգերի ցանկը՝ ներառյալ երգերի տևողությունը և հեղինակներին։

Երգացանկ
Բոլոր երգերի հեղինակն է Դենի էլֆմանը՝ Ջոն Օգյուսթի օգնությամբ։. 


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Պաշտոնական ռուսալեզու կայք Archived 2013-05-08 at the Wayback Machine.
Տեղեկատվություն «Աֆիշա»-ում
Տեղեկատվություն mirf.ru կայքում
Տեղեկատվություն DVD տարբերակի վերաբերյալ Archived 2009-08-13 at the Wayback Machine.